  Анжелика Тихонова корреспондент Удмуртиысь Эгра ёросын М7 «Волга» федерал сюреслэсь люкетсэ (км 265+000 – км 272+500) тупатъяны кутскизы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Сюресчиос каргуртэ пырон дорысен Чемошур гурт пумозь 7 но ӝыны иськемзэ тупатъялозы Тупатъян ужъёс улсын сюреслэн инъетысьтыз шудӥсь музъемзэ воштозы, кӧня ке интыоссэ паськытатозы но эсэп куронъёсъя тямыс метрозь вуттозы. Сюресэз кык сӥен асфальтэн шобыртозы. Сюресэз юнматон но пилиськемлэсь утён понна выль сюрес шобретэз геосеткаен лэсьтозы. Сюрес дуръёсты векчи изэн юнматозы. Озьы ик дугдылон интыосты выльдозы, сюрес пусъёсты но сигнал юбоосты воштозы. Ужъёсты сюрес гожъёсты лэсьтонэн йылпумъялозы.  Водительёсты сюрес пусъёсты сак чакланы но ӝоглыкъя куронъёсты быдэсъяны куро.  Тодэ вайытом, Удмуртиын вань программаосъя сюресъёсты тупатъяны кутскизы ини. Тегъёс: Эгра Удмуртия сюресъёс тупатъянужъёс  